বছরের প্রথম আন্তর্জাতিক ম্যাচটি ছিল নিউজিল্যান্ড-ওয়েস্ট ইন্ডিজের। তবে মাউন্ট মঙ্গানুইয়ে হওয়া সিরিজের দ্বিতীয় টি-টোয়েন্টি ভেসে গেল বৃষ্টিতে। নিউজিল্যান্ড ৯ ওভারে ৪ উইকেটে ১০২ করার পর প্রবল বৃষ্টিতে খেলা শুরু করা যায়নি আর। যতক্ষণ খেলা হয়েছে ক্যারিবীয় বোলাররা পুরনো বছরের মতো নির্বিষ ছিলেন ততক্ষণ। তাদের সাধারণ মানে নামিয়ে ২৩ বলে ১১ বাউন্ডারি ৩ ছক্কায় ৬৬ রানের বিধ্বংসী ইনিংস খেলেছেন কলিন মুনরো। গত বছর বাংলাদেশ আর ভারতের বিপক্ষে দুটি টি-টোয়েন্টি সেঞ্চুরি করেছিলেন তিনি। এবার সেঞ্চুরি না হলেও গড়ে দেন বড় রানের ভিত। কিন্তু বৃষ্টিতে ভেসে গেল সব। ক্রিকইনফো